PATVIRTINTA

Marijampolės „Žiburėlio“

mokyklos-daugiafunkcio centro

direktoriaus 2019 m. spalio 1 d.

įsakymu Nr. V-344

**MARIJAMPOLĖS „ŽIBURĖLIO“ MOKYKLOS-DAUGIAFUNKCIO CENTRO**

**KORUPCIJOS PREVENCIJOS PROGRAMA 2019-2021 METAMS**

**I. BENDROSIOS NUOSTATOS**

1. Marijampolės savivaldybės „Žiburėlio“ mokyklos-daugiafunkcio centro korupcijos prevencijos 2019-2020 metų programa (toliau - Programa) parengta vadovaujantis Lietuvos Respublikos korupcijos prevencijos įstatymu, Lietuvos Respublikos nacionaline kovos su korupcija 2015-2025 metų programa, patvirtinta Lietuvos Respublikos Seimo 2015 m. kovo 10 d. nutarimu Nr. XII-1537 „Dėl Lietuvos Respublikos nacionalinės kovos su korupcija 2015-2025 metų programos patvirtinimo“, Savivaldybės korupcijos prevencijos programos rengimo rekomendacijomis, patvirtintomis Lietuvos Respublikos specialiųjų tyrimų tarnybos direktoriaus 2014 m. birželio 5 d. įsakymu Nr. 2- 185 „Dėl Savivaldybės korupcijos prevencijos programos rengimo rekomendacijų patvirtinimo“, Marijampolės savivaldybės korupcijos prevencijos 2017-2020 metų programa, patvirtinta Marijampolės savivaldybės tarybos 2017 m. kovo 27 d. sprendimu Nr. 1-56 ir kitais teisės aktais.

2. Programoje vartojamos sąvokos atitinka Lietuvos Respublikos korupcijos prevencijos įstatyme ir kituose teisės aktuose apibrėžtas sąvokas.

3. Programa grindžiama korupcijos prevencija, Mokyklos-daugiafunkcio centro darbuotojų, dirbančių pagal galiojančias darbo sutartis antikorupciniu švietimu ir mokymu, siekiant šalinti šio neigiamo socialinio reiškinio priežastis.

4. Programos įgyvendinimą koordinuoja ir kontroliuoja Mokyklos-daugiafunkcio centro direktoriaus paskirtas asmuo.

5. Programa parengta 3 (trijų) metų laikotarpiui.

**II. KORUPCIJOS PASIREIŠKIMO TIKIMYBĖ**

6. Veiklos sritys, kuriose galimas korupcijos pasireiškimas:

6.1. vaikų priėmimas į ikimokyklinio ir priešmokyklinio ugdymo grupes, pradinio ugdymo ir lavinimo klases;

6.2. lėšų, deleguotų iš valstybės, savivaldybės biudžeto, Europos sąjungos struktūrinių fondų, tėvų 2% pajamų tikslinis panaudojimas;

6.3. viešieji pirkimai;

6.4. pažeidimų nustatymas, protokolų surašymas ir nuobaudų skyrimas.

**III. PROGRAMOS TIKSLAI IR UŽDAVINIAI**

7. Programos tikslai:

7.1. aiškintis galimas korupcijos pasireiškimo priežastis ir šalinti jas;

7.2. užtikrinti skaidrią ir veiksmingą veiklą įstaigoje.

8. Korupcijos tikslams pasiekti numatomi programos uždaviniai:

8.1. užtikrinti efektyvų numatytų priemonių įgyvendinimą ir administravimą;

8.2. siekti, kad sprendimų priėmimo procesai būtų skaidrūs, atviri ir prieinami visai bendruomenei;

8.3. didinti antikorupcinio švietimo ir antikorupcinės kultūros sklaidą.

**IV. KORUPCIJOS ATVEJŲ TYRIMAS**

9. Sudaryti sąlygas darbuotojams, piliečiams pranešti mokyklos-daugiafunkcio centro direktoriui, atsakingam už korupcijos prevenciją bei kontrolę asmeniui apie įtarimus dėl galimos korupcinio pobūdžio nusikalstamos veiklos.

10. Tirti ir analizuoti gaunamus skundus, prašymus, pareiškimus, vertinti ir rengti siūlymus dėl korupcijos prevencijos priemonių įgyvendinimo tobulinimo.

**V. PROGRAMOS ĮGYVENDINIMAS**

11. Programos uždaviniams įgyvendinti sudaromas korupcijos prevencijos planas, kuris nustato priemones, jų vykdymo terminus bei vykdytojus. Planas neatskiriama programos dalis.

12. Programą vykdo visi įstaigos darbuotojai.

13. Programos įgyvendinimo priežiūrą bei kontrolę vykdo asmuo, atsakingas už korupcijos prevenciją ir kontrolę.

**VI. BAIGIAMOSIOS NUOSTATOS**

14. Programa įgyvendinama pagal priemonių planą.

15. Už konkrečių priemonių įgyvendinimą atsako priemonių plane nurodyti vykdytojai.

16. Programa įsigalioja kitą dieną po paskelbimo Lietuvos Respublikos įstatymų ir kitų teisės aktų skelbimo ir įsigaliojimo tvarkos įstatymo nustatyta tvarka.

17. Programa skelbiama interneto svetainėje <http://zibureliodcm.lt/>

18. Korupcinė situacija vertinama bei priemonių planas peržiūrimi kas treji metai. Esant būtinybei, programa gali būti papildoma.

\_\_\_\_\_\_\_\_\_\_\_\_\_\_\_\_\_

PATVIRTINTA

Marijampolės „Žiburėlio“

mokyklos-daugiafunkcio centro

direktoriaus 2019 m. spalio 4 d.

įsakymu Nr. V-344

**MARIJAMPOLĖS „ŽIBURĖLIO“ MOKYKLOS-DAUGIAFUNKCIO CENTRO**

**2019-2021 METŲ KORUPCIJOS PREVENCIJOS PROGRAMOS ĮGYVENDINIMO PRIEMONIŲ PLANAS**

|  |  |  |  |  |
| --- | --- | --- | --- | --- |
| Eil.  Nr. | **Priemonės pavadinimas** | **Vykdymo** **laikas** | **Vykdytojai** | **Numatomi**  **rezultatai** |
| 1. | Internetinėje svetainėje <http://zibureliodcm.lt/> skelbti korupcijos prevencijos programą ir jos įgyvendinimo planą bei atsakingų asmenų kontaktinius duomenis. | 2019 m.  II ketvirtis | Asmuo, atsakingas už korupcijos prevenciją ir kontrolę.  Asmuo, atsakingas už internetinės svetainės priežiūrą. | Užtikrinamas viešumas, informacija kur kreiptis, susidūrus su korupcinio pobūdžio veikomis. |
| 2. | Tvirtinti, peržiūrėti ir atnaujinti kovos su korupcija programas, skatinti korupcijos prevencijos iniciatyvas ir jų viešinimą. | 2020 m. | Asmuo, atsakingas už korupcijos prevenciją ir kontrolę. | Didesnis įstaigos, skaidrumas ir atskaitingumas visuomenei. Nustatytų korupcijos rizikos veiksnių mažinimas. |
| 3. | Organizuoti seminarą įstaigos darbuotojams dėl teisės aktų vertinimo antikorupciniu požiūriu | Kiekvienais metais | Asmuo, atsakingas už korupcijos prevenciją ir kontrolę. | Sumažės korupcijos pasireiškimo tikimybė rengiant teisės aktų projektus. |
| 4. | Interneto svetainėje skelbti planuojamų pirkimų planus, viešųjų pirkimų taisykles, paramos panaudojimą. | Nuolat | Pavaduotoja ūkiui. | Užtikrinamas viešumas |
| 5. | Peržiūrėti darbuotojų pareigybių aprašus ir esant būtinybei įtraukti antikorupciniu požiūriu svarbias nuostatas bei atsakomybės priemones. | Kasmet  IV ketvirtyje | Pavaduotoja ūkiui. | Didins darbuotojų atsakomybę. |
| 6. | Nagrinėti gautus skundus, pareiškimus, siūlymus dėl galimų korupcijos atvejų. | Gavus skundą, pareiškimą. | Asmuo, atsakingas už korupcijos prevenciją ir kontrolę. | Mažės korupcijos galimybė įstaigoje. |
| 7. | Vykdyti korupcijos prevencijai skirtą švietimą savivaldybei pavaldžiose institucijose ir įstaigose. | 2019-2021 m. | Asmuo, atsakingas už korupcijos prevenciją ir kontrolę. | Ugdyti pilietiškumą ir nepakantumą korupcijai. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_